kardosdrur/scandi-wiki huggingface dataset:
Nick Faldo

Nicholas Alexander Faldo (født 18. juli 1957) er en engelsk professionel golfspiller. Han regnes som en af Europas mest succesrige golfspillere gennem tiderne. Faldo blev professionel i 1976.

Han har vundet seks major-turneringer: The Open Championship i 1987, 1990 and 1992, og The Masters i 1989, 1990 and 1996.

I 1977 blev han den yngste spiller nogensinde til at deltage i Ryder Cup. Faldo har i alt repræsenteret Europa 11 gange i Ryder Cup, hvilket er rekorden. Han har også rekorden for at have spillet flest matcher i Ryder Cup, hvor han har vundet 23, tabt 19 og delt 4.

Faldo ble kåret til årets spiller på PGA-touren i 1990 og på Europatouren i 1989, 1990 og 1992. Han vandt Europatourens pengeliste (Order of Merit) i 1983 og 1992. Han har vundet 30 turneringer på Europatouren. Totalt har han vundet over 7 millioner euro gennem karrieren på Europatouren (pr. juni 2004).

Faldo blev gjort til MBE i 1998. Han er angivelig Storbritannias rigeste sportsudøver.

Han er valgt til kaptajn for det europæiske Ryder Cup hold i 2008.

Sejre

PGA-touren 
 1984: Sea Pines Heritage
 1987: The Open Championship
 1989: The Masters Tournament
 1990: The Masters Tournament; The Open Championship
 1992: The Open Championship
 1995: Doral-Ryder Open
 1996: The Masters Tournament
 1997: Nissan Open

Europatouren 
 1977: Skol Lager Individual
 1978: Colgate PGA Championship
 1980: Sun Alliance PGA Championship
 1981: Sun Alliance PGA Championship
 1982: Haig Whisky TPC
 1983: Paco Rabanne Open de France; Martini International; Car Care Plan International; Lawrence Batley International; Ebel Swiss Open-European Masters
 1984: Car Care Plan International
 1987: Peugeot Spanish Open; The Open Championship
 1988: Peugeot Open de France; Volvo Masters
 1989: Volvo PGA Championship; Dunhill British Masters; Peugeot Open de France
 1990: The Open Championship
 1991: Carroll's Irish Open
 1992: Carroll's Irish Open; The Open Championship; Scandinavian Masters; GA European Open
 1993: Johnnie Walker Classic; Carroll's Irish Open
 1994: Alfred Dunhill Open

Eksterne henvisninger 

  
 

Golfspillere fra England
Volvo Masters

Volvo Masters er en golfturnering på Europatouren. Den spilles som sidste officielle turnering på pengelisten og svarer til The Tour Championship på PGA-touren.

Bortset fra en pause mellem 1997 og 2001 er den altid blevet spillet på Valderrama. Præmiesummen i turneringen det første år var 351.690 pund, og pr. 2004 var den blevet forhøjet til 3.750.000 euro. Feltet består af de ca. 60 øverste spillerne på pengelisten på Europatouren. Turneringen afholdes en uge før The Tour Championship for at give spillere som er medlem af begge tours mulighed for at deltage.

Vindere 
 2008: Søren Kjeldsen, Danmark
 2007: Justin Rose, England 
 2006: Jeev Milkha Singh, India
 2005: Paul McGinley, Ireland
 2004: Ian Poulter, England
 2003: Fredrik Jacobson, Sverige
 2002: Bernhard Langer, Tyskland, og Colin Montgomerie, Skotland (valgte at dele titlen da mørket faldt på)
 2001: Padraig Harrington, Irland
 2000: Pierre Fulke, Sverige
 1999: Miguel Angel Jiménez, Spania
 1998: Darren Clarke, Nord-Irland
 1997: Lee Westwood, England
 1996: Mark McNulty, Zimbabwe
 1995: Alex Cejka, Tyskland
 1994: Bernhard Langer, Tyskland
 1993: Colin Montgomerie, Skotland
 1992: Sandy Lyle, Skotland
 1991: Rodger Davis, Australia
 1990: Mike Harwood, Australia
 1989: Rohan Rafferty, Nord Irland
 1988: Nick Faldo, England

Golfturneringer
Natalia Deriouguina

Natalia Deriouguina (russisk: Наталья Дерюгина, født 23. marts 1971 i Moskva) er en russisk tidligere håndboldspiller. Hun var stregspiller.

Deriouguina indledte sin karriere i Moskva-klubben Luch, inden hun i 1994 rejste til Danmark. Hun fik en lang karriere i dansk klubhåndbold, hvor hun først spillede for Viborg HK (1994-2003), hvorpå hun afsluttede sin karriere i Aalborg DH (2003-2008). Med Viborg var hun med til at vinde seks danske mesterskaber og en pokalfinale samt EHF Cup i 1997, lige som hun var med, da holdet tabte finalerne i Champions League i 1997 og 2001.

Hun spillede på det russiske landshold og opnåede i alt 197 landskampe. Hun med til at vinde VM guld i 1990 (Sovjetunionen) og OL-bronze i 1992 (SNG). Hun stoppede på landsholdet i 2000.

Referencer 

Håndboldspillere fra Rusland
Personer fra Moskva
Håndboldspillere fra Viborg HK
Håndboldspillere fra Aalborg DH
Louise Mortensen

Louise Mortensen (født 11. december 1979 i Aalborg) er en dansk tidligere håndboldspiller.

Hun har senest spillet for Aalborg DH, og har tidligere spillet for Team Esbjerg. På det danske landshold var hun i januar 2005 med til at spille Danmark til en fjerdeplads, hun var også med til VM i håndbold 2009 hvor Danmark endte på en femteplads. Hun meddelte den 29. december 2009 at hun indstiller karrieren med øjeblikkelig virkning.

Referencer

Eksterne henvisninger 

Personer fra Aalborg
Håndboldspillere fra Danmark
Håndboldspillere fra Team Esbjerg
Håndboldspillere fra Aalborg DH
Johanna Wiberg

Johanna Wiberg (født 6. september 1983 i Lund, Sverige) er en svensk håndboldspiller. Hun spiller i øjeblikket i FCK Håndbold, men har tidligere spillet i bl.a. Frederikshavn Fox og Aalborg DH. Hun har spillet 27 landskampe for det svenske landshold. Hendes kælenavn er Jojo.

Eksterne henvisninger 
 
 Spillerinfo 

Håndboldspillere fra Sverige
Håndboldspillere fra FC København Håndbold
Håndboldspillere fra Aalborg DH
Håndboldspillere fra Frederikshavn FOX
Tanja Logvin

Tatjana "Tanja" Logvin (født 25. august 1974 i Zaporizjzja, Sovjetunionen) er en østrigsk tidligere håndboldspiller og nuværende -træner.

Aktiv karriere 
Hun har spillet i klubber som Hypo Niederösterreich og slovenske Krim Ljubljana, hvor hun havde stor succes. Således var hun med til at vinde otte østrigske mesterskaber og otte  østrigske pokalsejre samt to EHF Champions League-titler med Hypo og to slovenske mesterskaber, to slovenske pokaltitler og en Champions Trophy med Krim. 

I 2006 kom hun til Aalborg DH. Overgangen fra Hypo Niederösterreich til Aalborg DH var præget af problemer, da Hypo, efter at Logvin havde skrevet kontrakt med Aalborg DH, mente at have en option i hendes kontrakt, så hun skulle spille et år til hos Hypo. Striden holdt Logvin fra at spille de første kampe i sæsonen, da hendes spilletilladelse ikke var ankommet til Dansk Håndbold. Ved forbundets mellemkomst, og efter at sagen havde været omkring EU-kommissionen, kom spilletilladelsen dog, og Tanja Logvin spillede for Aalborg DH. Efter tre sæsoner her spillede hun for forskellige mindre danske klubber, afvekslende med at være træner, inden hun i 2012 indstillede sin aktive karriere.

Hendes favoritposition var venstre back, hvorfra hun scorede mange mål. Hun spillede i alt 107 landskampe for  og scorede 820 mål. Hun var blandt andet turneringstopscorer under VM i 2005 med 60 mål i fem kampe på trods af, at Østrig ikke nåede videre fra indledende runde. Hun var også med til at vinde bronze ved VM 1999 samt blive nummer fire ved EM 1998 og nummer fem ved OL 2000 i Sydney.

Trænerkarriere 
Efter opholdet i Aalborg DH var Logvin cheftræner i Vendyssel indtil den 13. november 2012, hvor Vendsyssel Håndbold offentliggjorde, at Logvin skulle spille for klubbens førstedivisionshold, og at hun derfor stoppede som træner. Hun fortsatte dog som håndboldtræner for FfI-Frederikshavns U/18-piger og som lærer på Nordjyllands Idrætsefterskole.

I 2017 flyttede Logvin til Tyskland, hvor hun blev træner for et par mindre hold, inden hun 2018-2020 var træner for kvinderne i SV Union Halle-Neustadt i Bundesligaen.

Referencer

Eksterne henvisninger 

Personer fra Zaporizjzja 
Håndboldspillere fra Østrig
Håndboldspillere fra Aalborg DH
Håndboldspillere fra Krim Ljubljana
Håndboldspillere fra Hypo Niederösterreich
Ibolya Mehlmann

Ibolya Mehlmann, også kaldt Ibi (født 4. november 1981)er en ungarsk håndboldspiller. Hun spiller lige nu i Aalborg DH men har tidligere spillet i de ungarske klubber Dunaferr og Györ. Hun har spillet 110 landskampe for det ungarske landshold.

Håndboldspillere fra Ungarn
Håndboldspillere fra Győri Audi ETO KC
Louise Pedersen

Louise Pedersen (født 19. januar 1979 i Odder) er en tidligere dansk håndboldspiller. 

Hun har tidligere spillet i Odder, Århus KFUM, Horsens HK, Viborg HK, Kolding IF, Aalborg DH og Odense GOG (nu Handball Club Odense). Louise Pedersen har tidligere spillet på landsholdet, og i den forbindelse deltaget i både EM og VM. Den venstrehåndede fløj har i sine 48 landskampe lavet 97 mål.
Hun har med Viborg HK i sæsonen 01/02 vundet det danske mesterskab.

Eksterne henvisninger 

Håndboldspillere fra Danmark
Håndboldspillere fra Horsens HK
Håndboldspillere fra Viborg HK
Håndboldspillere fra Kolding IF
Håndboldspillere fra Aalborg DH
Håndboldspillere fra Vipers Kristiansand
Håndboldspillere fra HC Odense
Håndboldspillere fra Middelfart HB
Personer fra Odder
Matilda Boson

Matilda Boson (født 4. december 1981 i Sverige) er en svensk håndboldspiller. Hun spiller i øjeblikket for Aalborg DH og har spillet i bl. a FCK. Hun spiller på det svenske landshold. Bedste resultat er en DM-bronzemedalje i sæsonen 2005-2006.

Eksterne henvisninger 

 

Håndboldspillere fra Sverige
Håndboldspillere fra FC København Håndbold
Håndboldspillere fra Aalborg DH
Olympiske håndboldspillere fra Sverige
Sulfatreducerende bakterier

Sulfatreducerende bakterier er en gruppe af bakterier, som reducerer sulfat (bruger denne som elektronacceptor) til elementært svovl eller sulfid. Mange sulfatreducerende bakterier kan også bruge andre oxiderede svovlkomponenter såsom sulfit og thiosulfat eller blot elementært svovl.

De sulfatreducerende bakterier lever oftest på bunden af havet eller søer under anaerobe forhold, hvor de fører et samspil med bl.a. grønne svovlbakterier, som udnytter sulfid som elektrondonor i deres fotosyntese, samt beggiatoa, der bruger ilten fra oven til at oxidere svovlbrinten fra neden.

Da hvide svovlbakterier bruger uorganisk materiale som elektrondonor kaldes de litotrofe:

Litotrofe svovlbakterier foretager følgende reaktion:
2 H2S + O2 → 2 S + 2 H2O 
2 S + 2 H2O + 3 O2 → 4 H+ + 2 SO42-

Hvide svovlbakterier, der svæver i vandet på overgangen mellem den iltfattige (men svovlbrinte-rige) zone og det iltede vand ovenover, ligner på afstand et tyndt hvidt stykke stof, og dette fænomen kaldes derfor et 'liglagen'.

Se også 
Iltsvind

Bakterier
Prosa

Prosa er opdigtede eller ikke-opdigtede talte og skrevne tekster, der ikke er bundet til metriske regler.
Med denne definition markeres, at prosa betyder stort set alt, der er skrevet og talt, undtagen poesi (digte).

Prosa er således et genrebegreb, der rummer tekster som dronningens nytårstale, romaner, noveller, eventyr, dramaer, nyhedsudsendelser i tv, essays, annonce-kataloger osv.

Romaner og noveller er opdigtede prosatekster. Derfor siges de at høre til genren fiktionsprosa. Fiktion er et fremmedord for opdigtning. Så en fiktionsprosatekst kan defineres som en prosatekst, der handler om begivenheder, som ikke har fundet sted i virkeligheden. De almindeligste former for fiktionsprosa er roman, novelle, eventyr, sagn, myte og drama. Dramaet kan opfattes som en selvstændig genre inden for fiktionsprosa.

De øvrige fiktionsprosagenrer (roman, novelle, eventyr) går også under fællesbetegnelsen epik. Et episk tekstelement er en fortælling om et handlingsforløb, der strækker sig over en vis tidsperiode. Den almindeligste roman og novelle er altså på én gang både en prosatekst, en fiktionsprosatekst og en episk tekst.

Der er i slutningen af det 20. århundrede opfundet en betegnelse for korte fiktionsprosatekster, som hverken er episk eller drama. Disse tekster går nu under betegnelsen kortprosa. Kortprosaen er ofte nærmere beslægtet med lyrikken, end den øvrige fiktionsprosa er. Dog vil der ikke være anvendt metriske regler, som i givet fald ville placere teksterne under lyrikken.

Se også 

Litteratur
Kortprosa

Kortprosa er en skønlitterær genre (lige som eksempelvis romanen, digtet og novellen).

Definition 
Kortprosa kan defineres ved bl.a. følgende forhold:

 Den er meget kort.
 Der leges ofte med læserens genre-forventninger, ved at kortprosaen først tager form af at være én bestemt genre, men derefter ændrer disse træk, så læseren bliver i tvivl.
 Der står meget mellem linjerne, og kan derfor være meget svær at forstå.
 Der anvendes ofte showing. Der bliver ikke forklaret så meget, men mennesker adfærd, rum og genstande bliver i stedet derimod beskrevet.
 Den fremstår ofte gådefuld. Den er fuld af "tomme pladser"/"sorte huller", altså ingen facitliste.
 Kortprosaen er øjebliksfikseret, dvs. der fokuseres ofte på enkelte øjeblikke eller genstande.
 Små ubetydelige og vægtløse pointer kan pludselig vendes og få stor værdi for: læserens oplevelse og tekstens pointe.
 Fortælleren kommer ofte med fortæller-kommentarer. Dette kaldes også metarefleksion. Fortællerens egne reaktioner og meninger reflekteres i teksten.
 Den har en åben indledning. Fortælleren kaster sig hovedkulds ud i et igangværende forløb. Altså historien starter in medias res.
 Slutningen er ofte uafsluttet, altså en åben slutning. Det er op til læserens frie fantasi at forestille sig historiens mulige fortsættelse.

Litteratur

no:Lynfiksjon
Dana Cup (flertydig)

Dana Cup kan have flere betydninger:
 Dana Cup – en årlig international fodbold-sommerturnering for ungdom i Hjørring.
 Dana Cup No. 1 – navnet i 1984-2012 på en årlig international fodbold-sommerturnering for ungdom i Frederikshavn, i dag Cup No. 1
Cup No. 1

Cup No. 1, er en ungdoms-fodboldturnering, som gennemføres i Frederikshavn hver sommer i uge 28.

Turneringen, der startede i 1984 som Dana Cup No. 1,  er international og besøges årligt af ca. 30 nationer fra Afrika, Asien, Australien, Europa, New Zealand, Nord-  og Sydamerika.
 
Turneringen må af kapacitetsmæssige grunde begrænses til ca. 300 pige- og drengehold.

Fra 2012 skiftede turneringen navn til det nuværende i forbindelse med, at Frederikshavn fI fodbold har overtaget hele ansvaret for ungdomsturneringen.

Ekstern henvisning
Cup No. 1, hjemmeside

Sport i Frederikshavn
Fodboldturneringer
Etableret i 1984
Klotar 1.

Klotar 1. (497–561), frankernes konge, var en af Klodevig 1.s fire sønner Han blev født omkring 497 i Soissons (nu i departementet Aisne). 

Da hans far døde i 511 fik han som sin del af kongedømmet landsbyen Soissons som han gjorde til sin hovedstad, byerne Laon, Noyon, Cambrai og Maastricht samt den nedre del af Maas. Men han var meget ambitiøs og forsøgte at udvide sit rige. 

Han var hovedmanden bag mordet på sin bror Clodomers barn i 524, og hans del af byttet bestod af byerne Tours og Poitiers. Han tog del i forskellige ekspeditioner mod Burgund, og efter ødelæggelsen af det kongedømme i 534 fik han Grenoble, Die og nogle af nabobyerne.

Da Provence blev afstået til frankerne af østgoterne, fik han byerne Orange, Carpentras og Gap. I 531 marcherede han mod thüringerne med sin bror Teoderik 1. og i 542 med sin bror Childebert 1. mot vestgoterne i Spanien. Da hans grandnevø Teodebald døde i 555, annekterede Klotar hans territorium, og da Childebert døde i 558 blev han enekonge af frankerne.

Han herskede også over store dele af Tyskland, udførte ekspeditioner ind i Sachsen, og for en tid fik han en årlig skat på 500 køer fra sakserne. Afslutningen af hans styre var præget af indre uenigheder; hans søn Chram gjorde flere gange oprør mod ham. Efter at have fulgt Chram ind i Bretagne hvor oprørerne havde taget tilflogt, spærrede Klotar ham inde i en hytte sammen med hans kone og barn og satte ild på. Overvældet af anger, tog han til Tours for at søge tilgivelse ved Sankt Martins grav, og døde kort tid derefter.

Familie 
Klotars første ægteskab var omkring 524, med Gunteuk, enke efter hans egen bror Chlodomer. De havde ingen børn.

Hans andet ægteskab var omkring 532 da han og hans bror Teoderik besejrede Thüringens konge Bertakar, hvorefter Klotar tog hans datter Radegund til kone. Hun blev senere kanoniseret. De fik heller ingen børn.

Hans tredje og mest vellykkede ægteskab var med Ingund som han fik fem sønner og en datter med:
 Gunthar, døde før sin far
 Childerik, døde før sin far
 Charibert, konge af Paris
 Guntram, konge af Burgund
 Sigibert, konge af Austrasien
 Chlothsind, giftede sig med Alboin, langobardenes konge

Hans næste ægteskab var med Ingunds søster, Aregund som han fik en søn med:
 Chilperik, konge af Soissons

Hans sidste kone var Chunsina som han fik en søn med:

 Chram, som blev hans fjende og døde før ham.

 

Frankiske konger
Tjek fødsels- og dødsår
Simon Bonde

Simon Bonde en dansk forfatter og instruktør. Han instruerer reklamefilm og har sammen med sin faste makker Michael Spooner stået bag TV-serierne P.I.S. - Politiets Indsats Styrke og Manden med de gyldne ører. Simon er også kendt som den ene halvdel af Gramsespektrum.

Filmografi 
P.I.S. – Politiets indsatsstyrke (2000) - manus, Flemming/Janus Anders Thomsen, klip, casting
Manden med de gyldne ører (2009) - instruktion, manuskript
A-klassen (2012) - Manuskonsulent
Aggressiv Amager (2013) - instruktion
Min kamp (2021) - medvirkende

Eksterne henvisninger 
 
 

Tjek fødselsår
Komikere fra Danmark
Manuskriptforfattere fra Danmark
Præstekraver

Præstekraverne (Charadrius) er en fugleslægt i familien brokfugle. Slægten har 3 medlemmer der yngler i Danmark, nemlig stor, lille og hvidbrystet præstekrave. I øvrigt er mongolsk præstekrave og ørkenpræstekrave hver truffet et par gange
.

Præstekraver er små, kortnæbbede vadefugle med hvid underside. Deres navn bærer de pga den hvide ring om halsen, der minder om de danske præsters hvide pibekrave.

Arter 
Der er i alt beskrevet ca. 30 arter af præstekraver. De findes på alle kontinenter, bortset fra Antarktis
.

 Charadrius obscurus (Newzealandsk præstekrave)
 Charadrius hiaticula (Stor præstekrave)
 Charadrius semipalmatus (Amerikansk præstekrave)
 Charadrius placidus (Langnæbbet præstekrave)
 Charadrius dubius (Lille præstekrave)
 Charadrius wilsonia (Tyknæbbet præstekrave)
 Charadrius vociferus (Kildire)
 Charadrius thoracicus (Madagaskarpræstekrave)
 Charadrius sanctaehelenae (Skt. Helena-præstekrave)
 Charadrius pecuarius (Kittlitz præstekrave)
 Charadrius tricollaris (Trebåndet præstekrave)
 Charadrius forbesi (Forbes' præstekrave)
 Charadrius melodus (Kortnæbbet præstekrave)
 Charadrius pallidus (Rustbåndet præstekrave)
 Charadrius alexandrinus (Hvidbrystet præstekrave)
 Charadrius marginatus (Sandpræstekrave)
 Charadrius ruficapillus (Rødisset præstekrave)
 Charadrius peronii (Malajpræstekrave)
 Charadrius javanicus (Javapræstekrave)
 Charadrius collaris (Sydamerikansk præstekrave)
 Charadrius bicinctus (Dobbeltbåndet præstekrave)
 Charadrius alticola (Punapræstekrave)
 Charadrius falklandicus (Patagonsk præstekrave)
 Charadrius mongolus (Mongolsk præstekrave)
 Charadrius leschenaultii (Ørkenpræstekrave)
 Charadrius asiaticus (Kaspisk præstekrave)
 Charadrius veredus (Gobipræstekrave)
 Charadrius montanus (Præriepræstekrave)
 Charadrius modestus (Rødbrystet præstekrave)
 Charadrius rubricollis (Hættepræstekrave)

Pomeransfuglen (Eudromias morinellus) klassificeres af nogle som Charadrius morinellus
.

Noter

Kilder 
 Hans Meltofte, Jon Fjeldså, Fuglene i Danmark, Gyldendal, 2002. .
Franz Grundheber

Franz Grundheber (født 27. september 1937 i Trier) er en tysk-østrigsk operasanger (baryton).

Efter studier i Hamborg og på Music Academy of the West i Santa Barbara blev Grundheber i 1966 ansat på Hamburgische Staatsoper. 

Den 11. december 1976 debuterede Grundheber på Wiener Staatsoper som Figaro i Figaros bryllup (Le nozze di Figaro) af Mozart. 

Grundheber er endnu i dag aktiv sanger i begge huse. Han har i sin næsten 40-årige karriere som sanger optrådt på alle de store operascener.

Eksterne henvisninger 

Operasangere fra Tyskland
Personer fra Trier
Hentehår

Hentehår er en hårstil, der bruges af delvist skaldede mænd, hvor de lader håret på en side af hovedet vokse langt og reder håret hen over det skaldede område.

Hentehår kan også hentes fra forreste del af panden og bagud, oftes i en hestehale. Dette bruges til mænd med tidligt opstået isse, også kaldt "måne". 

Frisurer
Poul Erik Skammelsen

Poul Erik Skammelsen (født 19. april 1963 i Farendløse) er en dansk journalist. 

Skammelsen blev student fra Haslev Gymnasium i 1982 og journalist fra Danmarks Journalisthøjskole i 1988. Samme år kom han til  TV 2, hvor han har været siden. Gennem flere år som vært for magasinprogrammet Dags Dato, senere på TV 2 News, men er også kendt for at have været TV 2's udsendte medarbejder i verdens brændpunkter.

Han har været fast udenrigskorrespondent i bl.a. Prag, Moskva,Washington og New York hvor han var 11 september 2001

For tiden er Poul Erik Skammelsen vært på TV 2 Nyhedernes 21:30  fra mandag til torsdag. Programmet er i øvrigt også markant til stede på de sociale medier, heriblandt Facebook og Twitter under navnet 21:30 Skammelsen. Tidligere var Poul Erik Skammelsen vært på TV 2 NEWS, hvor han bl.a. var fast vært på kanalens udenrigsmagasin 'Ellemann|Lykketoft'. Desuden fungerer Skammelsen ofte som fast vært på større udlandsbegivenheder, fx under Danmarks EU-formandsskab og ifm. amerikanske præsidentvalg. 

Den 23. marts 2013 optrådte Poul Erik Skammelsen som gæstevært på DR2-programmet Deadline, hvor han interviewede programmets vært, Martin Krasnik, om dennes interview med Trykkefrihedsselskabets formand, Lars Hedegaard.

Pr. 5 januar 2023 er Poul Erik Skammelsen også vært på Verden Ifølge News sammen med Louise Windfeld Høegberg

Skammelsen bor i Sorø. Han er gift og har to døtre.

Referencer

Eksterne henvisninger 
 

Journalister fra Danmark
Tv-værter fra Danmark
Ansatte ved TV 2
Personer i Kraks Blå Bog
Yvonne Ingdal

Yvonne Birgit Ingdal Jensen gift Kjærulff (født 10. december 1939 på Frederiksberg, død 6. februar 2022 i København) var en dansk skuespiller.

Hun var uddannet svømme- og danselærer og debuterede som skuespiller på Studenterscenen. Siden optrådte hun bl.a. på Fiolteatret, Det Danske Teater, Boldhus Teatret og Folketeatret. I de senere år indsang hun flere plader.

På tv·2-albummet På kanten af småt brændbart fra 2002 er nummeret Yvonne Ingdal opkaldt efter hende.

Filmografi 

 Forelsket i København – 1960
 Gudrun – 1963
 To – 1964
 Sommerkrig – 1965
 Der var engang en krig – 1966
 Historien om Barbara – 1967
 Jeg er sgu min egen – 1967
 I den grønne skov – 1968
 Dage i min fars hus – 1968
 Kys til højre og venstre – 1969
 Tatort, sæson 1, episode 7: Kressin stoppt den Nordexpress
 Afskedens time – 1973

Referencer

Eksterne henvisninger 
 

Skuespillere fra Danmark
Personer fra Frederiksberg